CELEX: 62014TN0735
Language: mt
Date: 2014-10-24 00:00:00
Title: Kawża T-735/14: Rikors ippreżentat fl- 24 ta’ Ottubru 2014 – Gazprom Neft vs Il-Kunsill

15.12.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 448/35
            
         Rikors ippreżentat fl-24 ta’ Ottubru 2014 – Gazprom Neft vs Il-Kunsill
   (Kawża T-735/14)
   (2014/C 448/44)
   Lingwa tal-kawża: l-Ingliż
   
      Partijiet
   
   
      Rikorrenti: Gazprom Neft OAO (Saint Petersburg, ir-Russja) (rappreżentanti: L. Van den Hende u S. Cogman, avukati)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tannulla l-Artikolu 4 tad-Deċiżjoni tal-Kunsill 2014/512/PESK, tal-31 ta’ Lulju 2014;
            
         
               —
            
            
               tannulla l-Artikoli 3 u 4(3) u (4) tar-Regolament tal-Kunsill (UE) Nru 833/2014 tal-31 ta’ Lulju 2014, u
            
         
               —
            
            
               tikkundanna lill-Kunsill għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi
   
               1.
            
            
               L-ewwel motiv ibbażat fuq il-ksur tal-Artikolu 296 TFUE.
               
                           —
                        
                        
                           Ir-rikorrenti ssostni li d-deċiżjoni PESK ikkontestata u r-Regolament ikkontestat huma vvizzjati minn nuqqas ta’ motivazzjoni u għalhekk jiksru l-Artikolu 296 TFUE.
                        
                     
         
               2.
            
            
               It-tieni motiv ibbażat fuq in-natura mhux xierqa tal-bażi legali tad-dispożizzjonijiet ikkontestati.
               
                           —
                        
                        
                           Ir-rikorrenti ssostni li l-Artikolu 215 TFUE huwa bażi legali mhux xierqa għad-dispożizzjonijiet ikkontestati tar-Regolament inkwistjoni, peress li r-rikorrenti ma tippreżentax rabta suffiċjenti i) mal-Gvern Russu u ii) mal-għan apparenti tas-sanzjonijiet. Dawn il-prinċipji għandhom jirregolaw ukoll ir-rikors fl-Artikolu 29 TUE bħala bażi legali ta’ miżuri restrittivi kontra Stati terzi.
                        
                     
         
               3.
            
            
               It-tieni motiv ibbażat fuq il-ksur tal-prinċipju ta’ proporzjonalità u ta’ drittijiet fundamentali.
               
                           —
                        
                        
                           Ir-rikorrenti ssostni li d-dispożizzjonijiet ikkontestati jiksru l-prinċipju ta’ proporżjonalità u d-drittijiet fundamentali. Id-dispożizzjonijiet ikkontestati jikkostitwixxu ksur sproporzjonat għal-libertà ta’ impriżi u għad-dritt ta’ proprjeta tar-rikorrenti, peress li ma humiex xierqa sabiex jintlaħqu l-għanijiet tagħhom (u għalhekk ma humiex neċessarji) u jimponu, fi kwalunkwe każ, piżijiet li jaqbżu b’mod sinjifikattiv ħafna l-vantaġġi possibbli kollha.